लीबिया में सभी भारतीय सुरक्षित : सरकार  
लीबिया में मुअम्मर गद्दाफी के खिलाफ हिंसक जनक्रांति के बीच वहां मौजूद सभी भारतीय और भारतीय कंपनियां सुरक्षित हैं।
लीबिया में मुअम्मर गद्दाफी के खिलाफ हिंसक जनक्रांति के बीच वहां मौजूद सभी भारतीय और भारतीय कंपनियां सुरक्षित हैं। खबरों के मुताबिक इस हिंसक जनक्रांति में लगभग 100 लोग मारे जा चुके हैं।  विदेश सचिव निरुपमा राव ने ट्विटर पर लिखा है, लीबिया में सभी भारतीय सुरक्षित हैं। भारत का दूतावास पूरे लीबिया में भारतीयों और भारत की कंपनियों के संपर्क में है। लीबिया में गद्दाफी को पद से हटाने की मांग पर लगातार प्रदर्शन हो रहे हैं। गद्दाफी वहां 42 सालों से सत्ता में हैं। मानवाधिकार संगठनों के मुताबिक, लीबिया में पिछले एक सप्ताह से सुरक्षा बलों ने सरकार विरोधी प्रदर्शन कर रहे लगभग 100 प्रदर्शनकारियों की हत्या कर दी है।